标题：马培国
清华赋
清华百年华诞，赋以赠之，用景昃鸣禽集水木湛清华韵。
景明风和，茂林绿凝，海纳川流，园滋繁英。格物理以致真知，弘教化以明心性。湛湛碧波，水光涵清癯之美；青青子衿，雏凤发朗逸之声。依园而建，枕水而居；清景浮流潜之思，雅致铺熙春之趣。景仰天道之极则，自强不息，俯察地理之妙旨，厚德载物。
昃影漫移，师尹赫赫，春华秋实，岁月更革。百秩屐痕，灿辰星之颖迹；百寻帛锦，隽国士之体格。养气秉正，德偃林草；兴政益民，长天奋翮。
鸣凤阙里，抚琴水滨。华采见而景光开，文心丽而道心萌。宗汉儒之美思，体释教之慈护。撷西技之宜趣，养中古之涵泓。更移清趾，声洽域内，甫畅清流，园果敷荣。耆宿硕儒，布德纲之温雅；君子仁人，标骨格之清贞。
禽鸟戏，修竹深，哲人发其浩咏，风铎扬其远音。陟彼北岑，心随浮云之远；泛舟荷影，情移高士之襟。
集珍芳园，萃华禹邑。清徽映朝日之采，逸景铺夕月之熠。俊乂星驰，名题御台之册；雅议流布，功诸生民之立。
水畔沙外，汀兰岸芷。落英缤而诸脉香，雅士集而俗务理。气凌魏晋，格承清真之归；言拟战代，论合诸子之旨。究古今，来遐迩。树中天之华冠，明治平之模轨。论称芹献，延华夏之正脉；身先国事，抗冥兕之无止。制长缨以牵越，向北溟以遥指。
木秀云根，泉生深谷，江河东去，九派四渎。孕河山之万状，灵神以仰；致千里之远路，骖騑以服。遂乃横楫万里，驰驱远毂。长缨漫抚，效冠军而鹰扬；鸣铗横敲，安华族以清穆。
湛芳芬以羽饰，理陌阡而植稴。嘉禾生兮，秀芳槛兮；歌大招兮，礼轸犯兮。英彦既萃，籍纳夏夷之美；襟抱以启，体涵大邦之范。
清徽量雅，虚冲守澄。往者可识，擎学院之高趣；百代可期，琢禹夏之璜珩。蕴人文之谅采，撷理工之华菁，彰经管之敢粹，弘治道之晴明。同声相应，格韵宛转；劬劳国事，肃肃宵征。
华仗叠翠，重湖清嘉，海内属目，灿照迩遐。时维期颐，宴桃李之葩丽；恭逢盛世，绽秀色之无涯。幽怀曲陈，恭疏四韵；赋以咏志，聊付清笳。马培国书画作品(3张)
附当前诗赋界对《醉酒赋并序》相关评点：
醉酒赋并序
醉酒赋适丁亥之冬月兮，会三余之休暇，引相与以小酌兮，于湖滨之酒家；
带曲水以流觞兮，南风起而泛驾，神扬扬以开襟兮，揖浮丘与洪崖；
咏常棣之华茂兮，歌邂逅之清发，酌彼春酒以扬灵兮，幸主美而宾嘉；
纷绿蚁之葳蕤兮，自亭午而日斜，共拥毳以杂坐兮，不知何故兮嗟呀；
恍回车以旋反兮，有危楼与云齐，指夕匿之白日兮，步盘曲之高梯；
推虚牖以休憩兮，联欹枕以沉迷，若狡童以前引兮，背弄玉而摄衣；
抚星云之安流兮，邓林生乎明溪，弃桴乘以深入兮，欣万物之得一；
妙音发自远岫兮，歌豳诗之祁祁，扬渌水之微波兮，象神光之离离；
启玉齿之粲然兮，挽绵绵之瓜瓞，南音发以邈邈兮，若有人兮山阿；
倚阊阖以远望兮，戏云霞乎幽壑，步玉趾之南山兮，植菌桂以采撷；
遂抵掌以倾诉兮，众纷围以杂坐，既飧予以瑶琚兮，又重之以陈说；
忽忽失其所处兮，遗其形乎广漠，惜高谈之偕逝兮，聊布之以传播；
昔曹公之酒禁兮，独抗容以诙谐，夺上将之胆气兮，历三五之神阶；
述家道之立中兮，慨俗世之伦缺，托浊醪以高标兮，惟祢生之堪偕；
伤炎汉之末造兮，秀前祖之挺洁，愍二子之清声兮，固长流而不灭；
拟愁苦以谑笑兮，以散发以长歌，将杜康无以解忧兮，故一恸而永诀；
惟子建之倜傥兮，乐绸缪以轩敞，轻盖拥以蔽日兮，任国事之鞅掌；
启公宴以相招兮，聊赋诗乎华堂，晨风吹于户帏兮，歌宛转而夕张；
悲比目之离析兮，恨朱轮与华裳，何昊天之不慭兮，哀此生之多殃；
滤糟曲以消忧兮，哺余沥以断肠，终名世以书辞兮，历千载而弥光；
藉咏怀以陶写兮，向北风而长吟，遭易代之纷攘兮，孰忧思之可任；
竟金石以销铄兮，燕雀萃于北林，何鸿鹄之高举兮，触密网而缨身；
师庄老之为用兮，乐壶觞以全真，固一醉而伤体兮，惟永日以醺醺；
忽千载而相遇兮，若浮生之寄存，聊持翰以自示兮，委盛名乎埃尘；
托至人以咏叹兮，居北鄙之衡庐，日月为户牖兮，八荒纵其所如；
蔑腐儒之虚教兮，推赤心于万物，捧罂以承槽兮，左操卮而持瓠；
痛世网之缨身兮，愍中散之早殂，惜众雏之无知兮，忧吾身之悲苦；
乘牛车以箕踞兮，挈长铣以行处，拊修翼以长怀兮，尽余年乎清壶；
制春酒以介寿兮，赋闲情以自休，步东山以采薇兮，聊栖迟以食粥；
乐天机之己得兮，乃有事乎西畴，忽南向以洒泪兮，悲落叶于劲秋；
述祖德之绵远兮，感遇合乎荆州，退耕以徇禄兮，中流杳乎方舟；
长寄心于山海兮，泛余心乎清流，夏后氏之弥远兮，孰若余之好修？
承二代之余绪兮，颂离骚之清英，山水化其郁结兮，物我同其悴荣；
拥大块以自处兮，衔浊醪以扬声，骋七篇以游柱下兮，乐太上之忘情；
仰羲唐之淳朴兮，绍文武之礼成，觉昨非而今是兮，蔑俗世之浮名；
忆三闾之清洁兮，思大招之高踪，竟游心于物外兮，等寿夭之齐同；
伤北海之婴戮兮，宣父泣其道穷，原翰林之不遇兮，夙志伸而靡终；
实湘流之不远兮，发六代之高风，纵天机以自运兮，齐轩翥乎鲲鹏；
乘长风以蓬转兮，秉宿醉以冶容，酌流光以醉月兮，文章焕乎九成；
揽浮丘之左袖兮，挹丹崖之芙蓉，兴高而采飞兮，夺造化之巧工；
与峨眉而竞秀兮，苏浊世而不流，倚阑干以啸傲兮，驾一叶之扁舟；
藉高名于江水兮，忽反顾以观游，举匏尊以相属兮，何须辨黄州儋州？
希范滂之难踪兮，和东篱之晚酒，望帝乡之云路兮，拙行止以自守；
亦余心之长怀兮，步西堤之翠柳，随白鹤以远蹈兮，乐永昼以销忧；
自五代以下降兮，流风存而未息，深怀以反本兮，春草生兮萋萋；
婉曲以沉着兮，岂酒德之式微？丽采之不可见兮，金石销而骨靡；
昔问答之绸缪兮，而文采一何巨丽，据高格以峻洁兮，气风发而流厉；
痛明清之压迫兮，而西学之浸洗，其季代之制体兮，泯飞扬之骨气；
欣明时以制颂兮，耻燕雀之喁喁，慕鸿鹄之高举兮，假万里之长风；
有因之以成礼兮，放余怀兮九重，思贤德之浩歌兮，酹明月以千钟；
图画像于危阁兮，日色烜而恢宏，仰景行之萧散兮，赋清歌以从容；
何星子之灼灼兮，薄言采兮有戎，经清流以摇首兮，若矫矫之游龙；
清音之未及歇兮，繁响生乎舷侧，似鱼龙以嬉戏兮，若洞箫之呜咽；
题胸臆以水墨兮，遂奋袂以长揖，历西南之域表兮，向东海以扬楫；
十日沐浴乎汤池兮，羲和执其脚踝，扶桑高以峻茂兮，蔽黄金之高台；
随清波以潜跃兮，若慈母之怀婴孩，好鸟嘤其鸣矣，传其声乎九垓；
乘巨鳖以远游兮，见长人之千仞，宴其宾以垂钓兮，仙之至兮如云；
令九日以为光兮，倾东海以为酒，斩泗滨之竹兮，出其乡之所有；
使风伯以鼓瑟兮，而冯翊以调羹，玄女以翩翩兮，韶舞变乎九重；
极送目以辽望兮，何浏滥而纠缦，周流以无垠兮，魂眇眇而昏乱；
众星于是乎出入兮，掬青云之流瑕，排云户以扬灵兮，蛟龙连蜷乎东涯；
别青帝以长揖兮，谷回环而水溜汹，情眷眷以南乡兮，思海若之则容；
暂拂湘灵之瑟兮，要祝融以长风，泛五湖之浩淼兮，惟波撼而云蒸；
思夷夏之异制兮，从昭王之南路，悔相失以咏歌兮，遗珠佩乎洛浦；
极桂林之南冈兮，沙石铄而金流，纷往来以千里兮，携虬螭以遨游；
魂一夕而九转兮，忆旧路之乡关，去梦泽之广漠兮，止余车兮汉南；
云隐隐以盈袖兮，观流水之潺潺，妖女众以浣纱兮，牵牛饮乎岩畔；
问余何以至此兮，设浊醪乎长坂，清歌以消永日兮，不知今夕兮何年？
持缣素以相忘兮，别天孙乎交广，鹿脯以消饥兮，向南斗以长想；
纷缦缦之卿云兮，众星列于秋旻，历九州之博大兮，怡情志乎典坟；
悲落叶之夕陨兮，月华坠而夕生，向绪风以开襟兮，扶残醉而西征；
何千里之流沙兮，曾不容乎副车，入雷渊而旋反兮，饮余马乎大泽；
从赤狸以导路兮，幸玄蜂以相接，蓬发戴胜以娱宾兮，妙音发而未歇；
乐陶唐之熹熹兮，忽魂逝乎壤泉，暖风兴于耳畔兮，恍重华之齐肩；
昔高辛以肇兴兮，乃化流乎西浒，愈守柔以执敬兮，既定鼎乎郏鄏；
纷战代之离乱兮，侵赵魏之余烬，维二世以逢殃兮，晋亦步其后尘；
眄山川以怀古兮，酹兴亡以千钟，德不反而失措兮，伤夙夜之在公；
乘泠风以直上兮，恍惊起以四览，天柱高以深杳兮，恨山川之悠远。
回朕车以北首兮，经井陉之窄辙，霰雪纷其无垠兮，积层冰之峨峨；
之陇坂以反顾兮，山川峻乎西极，激白水于云外兮，泛浊浪之习习；
欸北风何其凉兮，而雨雪其雱，神摇摇而欲归兮，振余辔乎帝乡；
路杳杳以极目兮，河伯献其神鱼；衔北溟以为池兮，藉鹏背以为车；
抟扶摇以相接兮，从遐风以逍遥，卿云掩其危关兮，揽东西之二桥；
引济水以流觞兮，杂铁板与铜琶，饮食若填巨壑兮，继鄄城之英发；
驱四运以代谢兮，执鞭策以轻挥，日月以像其形兮，响而莫之能追；
象图形于鼎彝兮，献俎豆以酢酬，乐生民之有岁兮，采芳华乎九州；
循阶除以下降兮，指三五之小星，明发迹乎牛宿兮，车容与乎青冥；
挹星汉之浩淼兮，持斗玑与玉衡，象扶桑与蒙汜兮，摄六龙以宵征；
昔天地之初造兮，实寥廓而幽明，混元气而含化兮，据神景以经营；
侣参辰以友朋兮，历皋赤与玄成，拊河鼓以布观兮，撷万物之元精；
驾房驷以远蹈兮，践元后之中庭，何星云之灿烂兮，纷枝叶之菁菁；
既遗余以翡翠兮，又餐余以玉英，倾龙醴以节礼兮，列石乳以解酲；
持象版以横敲兮，九夷纷兮并迎，羽衣翩跹以夹户兮，即含睇而有情；
向钓陈以摇首兮，何人赋此清景，若变化之无方兮，操南音以叹咏；
登昆仑以自诉兮，掠五湖之烟树，波浪涌以接天兮，想梦魂之何处；
修龙飞以东注兮，经九域之黄土，捐其身乎浊流兮，愍夫子之所遇；
何翩翩之垂髫兮，而今成此黄蒟，梦一回而百转兮，擢白发以自苦；
舐羝毫以自写兮，心凄怆而怀楚，申七发以长恨兮，退梁园之幽谷；
系直钩于渭上兮，惟老妻与敝牖，汲绿水以自给兮，羞颍滨之佳叟；
濯缨索于沧浪兮，抚牛背以歌讴，齐桓闻以该辅兮，陶其意乎九畴；
过鄄城以叹逝兮，为公子之使酒，魏武贤以自佩兮，失微功之马狗；
拟铅刀以自试兮，向偏师以希求，壮怀之竟不谐兮，伤端居以多忧；
神恍惚以游动兮，意惊飞而散越，承玉旨以修颂兮，厘九遍以为歌；
声婉转以扬尘兮，洞庭波兮木叶，似落花之依草兮，流风之舞回雪；
繄东方之渐高兮，伤去日之实多，随晦冥以潜隐兮，携瞿瞿之广漠；
抚子晋之灵箫兮，乃相缘乎山阿，既枕藉乎舟中兮，临碧水而咏歌；
其辞曰：仿佛秀衣窈窕女，羽裳翩翩朝霞举，遇我翡翠兰苕下，龙鳞玄醴与琼琚；
厌白玉兮饫石乳，象版横敲虬螭舞，玉树灿兮烂秀户，彩练烟兮氲瑶组；
九辩九歌蔑加矣，甚于洛阳好儿女，会有斗箕遥相接，一醉须尽吴江水；
子乔为我传帝语，清歌何妨弹一曲，推杯且就羿射日，洒作中秋桂花雨；
乃共要其登车，极夫宇内之游，遂历东海南疆西极北溟，聊为诗云云；
乱曰:昔仪狄之初制兮，大禹饮而甘之，遂推杯以自戒兮，伤后世之乱兹；
惜帝辛之不节兮，殒其身乎清池，惟乐其以成礼兮，颁其式乎周诗；
登郁垒以遥览兮，怀灵溪之遁栖，左周侯而右夏侯兮，恍惊梦而知几；
见佳人而绝缨兮，幸见宽于楚子，野人食竟赐饮兮，肇端实兴乎此；
赋铜雀于华堂兮，举流觞以盘桓，仰离骚之名士兮，失魏武之心欢；
虎旅困于蜀境兮，帝子秉其威权，竟一醉而经日兮，虽千载以叹惋；
昔待诏于翰院兮，旋赐金而放还，故游说之不利兮，亦性格之狭褊；
揖万乘以沉醉兮，蔑群僚以白眼，惟自弃而人弃兮，其天柱之高远；
故曰酒极则乱，物盛而衰。藉酒之力，可上极九重，而下抵泉壤，饱食九原秀色，历览万古幽怀。
然穷观前朝，功罪亦可谓参半矣，少饮可以成礼，可以兴国，见乎左传家语；酣饮可以抒怀，可以存身，阮籍刘伶是也；而亦足以败事，子建太白是也；更有长夜之饮者，足以覆家邦矣，自夏以至于赵宋之败，皆源于此，用事者可不戒哉。故为醉酒之赋，极言酒之盛德，而泛咏酒之为力，观古往之雅量，体风骚之变迁，历览前代，胸怀凛然，嵇阮之遭际各别，而萧曹之处境悉异，其嗜酒之故也哉？盖敦厚为立身之基，通达为处世之本，而乃因兹小赋，畅言其行文之法，当敦之以醇正，而驭之以奇变，夫如是，则庶几无愧矣，百一之陋，心下惴惴，聊以为知音者存焉。
( 山东省鱼台县教育局 马培国 )社会评价酎泉老人点评：这是一篇大作，骚体，尽述酒之变相。
陈逸卿教授点评：寄意遥深，赋体语言纯净而高邈。先生于古道潜心久矣，且骚诗亦得其旨要也。
刘永成(宇宙尘) ：酒者，雅俗共赏，概由人异。市者，高升，六六六，坏了党风坏了胃。农工商矣，高兴，六六六，浓情于淳酒，人生亦璀璨，事业竞崔巍。武者，关美髯温酒，武二郎伏虎。文者，刘伶开窗，大豁万年为周年。羲之风流，狂草而圣；兰亭一序，咸集千古。李嫡仙举杯，黄河之水天上来，疑是银河落九天；天生我材必有用，天子呼来不上船；高力士脱靴，学子也轩然。苏坡仙把酒，圆缺慨天涧，人间盼团圆，千里共婵娟……九曲流觞兮，雅韵沉酣。先生一酌兮，风骚一篇。人生也堪兮，史纪也刊。望先生亟将赋字放大，以利观瞻。眼界为豁大，风骚为豁大矣。戊子春月宇宙尘随和于天山。
东方点评：洋洋大赋，浩浩史诗，体物言志，无与伦比！
孙五郎点评：洋洋洒洒，纵横捭阖，思今追古，荡气回肠。评辞以和者，益非凡人也。激赏！
青山隐隐点评：力作、大作、佳作！
丹东谷子点评：洋洋洒洒，文辞丽雅。屈子风范，骚体大赋！
烟波浩淼2226点评：醉酒一赋，追步屈宋，如此雅制，楚骚以来未之见也。马培国人物照(3张)